stanford-oval/wikipedia huggingface dataset:
Sahlberg

Sahlberg on muun muassa seuraavien suomalaisten henkilöiden sukunimi:
Asko Sahlberg (s. 1964), kirjailija
Eero Sahlberg (s. 1990), koripalloilija
Elsa Sahlberg, kirjailijanimi Elsa Sarro (1898–1967), kirjailija
Carl Reinhold Sahlberg (1779–1860), luonnontieteilijä
Irja Sahlberg (1904–1972), kansanelämän tutkija ja museovirkamies
Johan Frans Sahlberg (1828–1891), suomalainen pappi ja valtiopäivämies
Johan (John) Reinhold Sahlberg (1845–1920), hyönteistieteilijä, Reinhold Ferdinand Sahlbergin poika
Karl Johan Sahlberg (1865–1941), agronomi ja rakennusmestari
Mia Sahlberg (1849–1931), opettaja, tyttökoulun ja sairaalan johtaja, Reinhold Ferdinand Sahlbergin tytär
Olavi Sahlberg (1909–2010), arkkitehti
Pasi Sahlberg (s. 1959), suomalaisen koulutuksen asiantuntija ja kirjailija
Pertti Sahlberg, aerobikkaaja
Reinhold Ferdinand Sahlberg (1811–1874), luonnontutkija, museomies, lääkäri ja tilanomistaja, Carl Reinhold Sahlbergin poika
Tom Sahlberg (1869–1925), suomalainen pankkiiri ja pankkiiriliike Tom Sahlbergin perustaja
Uunio Saalas (ent. Sahlberg, 1882–1969), hyönteistutkija, Johan Reinhold Sahlbergin poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Persialaiset karavaaniseraljit

| Persialaiset karavaaniseraljit |
| --- | --- |

Maailmanperintökohde
Sijainti:  Iran
Tyyppi:  kulttuurikohde
Kriteerit:  (ii)(iii)
Tunnusnumero:  1668
Valintahistoria
Valintavuosi:  2023
Persialaiset karavaaniseraljit on vuonna 2023 luotu Unescon maailmanperintökohde, johon kuuluu 54 karavaaniseraljia eri puolilla nykyistä Irania. Karavaaniseraljit olivat tienvarsimajataloja, jotka tarjosivat suojaa, ruokaa ja vettä karavaaneille, pyhiinvaeltajille ja muille matkailijoille. Karavaanseralien sijainnit määräytyivät juomaveden saatavuuden, maantieteellisten olosuhteiden ja turvallisuusnäkökohtien perusteella. Maailmanperintökohteeseen valittuja seraljeja pidetään  arvokkaimpina esimerkkeinä Iranin lukuisista karavaaniseraljeista, ja ne ilmentävät monenlaisia arkkitehtonisia tyylejä, ilmasto-olosuhteisiin sopeutumista ja rakennusmateriaaleja, jotka ovat levinneet tuhansien kilometrien alueelle ja joita on rakennettu vuosisatojen ajan. Yhdessä ne esittelevät karavaaniseraljien kehitystä ja verkostoa Iranissa historian eri vaiheissa.
Esimerkkejä seraljeista

Deyr-e Gachin, Qomin provinssi
Sheikhali Khān
Rashti
Borāzjān
Sahit Prizreni

| Mitalit> Maa:   Albania.Miesten vapaapaini.MM-kilpailut  | Mitalit> Maa:   Albania.Miesten vapaapaini.MM-kilpailut  | Mitalit> Maa:   Albania.Miesten vapaapaini.MM-kilpailut  | Maa:   Albania> Miesten vapaapaini. |
| --- | --- | --- | --- |
|  Pronssia | Baku 2007 | 60 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Dortmund 2011 | 60 kg |  |
Sahit Prizreni (s. 23. helmikuuta 1983 Kukës) on albanialainen vapaapainija. Hän voitti pronssia MM-kisoista vuonna 2007 alle 60-kiloisten sarjassa, ja saman sarjan EM-hopeaa Dortmundissa 2011. Prizreni on osallistunut olympialaisiin kahdesti, vuosina 2004 ja 2008.
Sahlstedt

Sahlstedt on muun muassa seuraavien merkittävien henkilöiden nimi:
Esko Sahlstedt (1945–2022), jääkiekkovalmentaja
Kalle Sahlstedt (s. 1973), jääkiekkoilija
Reeti Sahlstedt (s. 1976), jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sahlgren

Sahlgren on ruotsinkielinen sukunimi, jota käytetään Suomessa ja Ruotsissa. Nimen kantajia:
Aksel Theodor Sahlgren (1867–1931), suomalainen opettaja
Brita Högnäs-Sahlgren (s. 1938), suomalainen kirjailija ja toimittaja
Cecilia Sahlgren (s. 1970), suomalainen solubiologian professori
Juho Pietari Sahlgren (1826–1889), suomalainen kauppias, maanviljelijä ja valtiopäivämies
Karl Sahlgren (s. 1937), suomalainen kirjailija ja toimittaja
Klaus Sahlgren (1928–2019), suomalainen diplomaatti
Saku-Pekka Sahlgren (s. 1992), suomalainen jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
STOVL

VTOL/STOVL suihkuhävittäjä FA2 Sea Harrier lähtee HMS Illustriousilta vuonna 2001.
STOVL (Short Take Off and Vertical Landing) tarkoittaa lentokonetta, joka pystyy nousemaan joko erittäin lyhyiltä kiitoteiltä (alle 500 m) ja laskeutumaan pystysuoraan helikopterin tapaan. Joskus nämä koneet pystyvät myös nousemaan pystysuoraan ilman aselastia tai kevyellä lastilla.
Naton virallisen määritelmän mukaan STOVL-kone pystyy ylittämään 15 metrin (50 jalkaa) korkuisen esteen 450 metrin (1500 jalkaa) pitkän kiitotien päässä.
Olemassa olevia STOVL-koneita ovat Harrier, joka on virallisesti VTOL-kone, mutta pystyy kiitotieltä noustessaan ottamaan enemmän lastia, ja F-35B, joka myös pystyy nousemaan pystysuoraan ilman aselastia.
STOVL-laitteistoja

VJ 101D/E, saksalainen
Harrier Jump Jet:ien (Harrier Siddeley Harrier, British Aerospace Sea Harrier, British Aerospace Systems AV-8B Harrier II, British Aerospace Systems/Boeing Harrier II) järjestelmät
Jak-141, neuvostoliittolais-venäläinen
Ensimmäinen tilipäivä

| Ensimmäinen tilipäivä |
| --- | --- |
Ohjaaja:  Hans Haataja
Käsikirjoittaja:  Kyösti Varesvuo
Kuvaaja:  Martti Tikka 
Valmistustiedot
Valmistusmaa:  Suomi
Tuotantoyhtiö:  Filmitalo Oy
Kesto:  15 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Ensimmäinen tilipäivä on valistuselokuva vuodelta 1964 jonka ohjasi Hans Haataja. Elokuvan tilasi Suomen Pankkiyhdistys.
Näyttelijät

| 0 | 1 | 2 |
| --- | --- | --- |
|  Raimo Puurtinen  | … |  Timo, tilipäivästä nauttiva nuorukainen   |
|  Anita Öhberg  | … |  Leena, tyttöystävä   |
Palkinnot

Parhaan lyhytelokuvan Jussi 1964
Kirkon elokuvapalkinto lyhytelokuvien sarjassa 1965
Erikoismaininta International Labour and Industrial Film Triennalessa Antwerpenissa 1966
Fabiano Machado

Fabiano Machado (s. 28. toukokuuta 1986[lähde? ]) on brasilialainen moottoriurheilija.
Machado aloitti uransa Karting sarjoissa vuonna 2003. Sen jälkeen hän siirtyi kilpailemaan Etelä-Amerikan Formula 3 Sudamericana-sarjaan, jossa hän vuonna 2010 voitti neljä kilpailua ja sijoittui sarjan neljänneksi, vaikka hän tuli sarjaan mukaan kesken kauden. Vuonna 2011 Machado jatkoi sarjassa voittaen sarjan mestaruuden. Vuonna 2012 Machado siirtyi kilpailemaan GP3-sarjaan Marussia Manor-tallin kuljettajana.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Marussia Manor Racing | ESPFEA 16 | ESPSPR Kesk. | MONFEA 15 | MONSPR 17 | EURFEA Kesk. | EURSPR 19 | GBRFEA 19 | GBRSPR 9 | GERFEA Kesk. | GERSPR Kesk. | HUNFEA DNS | HUNSPR DNS | BELFEA 25 | BELSPR 21 | ITAFEA Kesk. | ITASPR 16 | 0 | 21. |
Samsung Galaxy A42 5G

| Samsung Galaxy A42 5G |
| --- | --- |

Valmistaja:  Samsung
Julkaistu:  2. syyskuuta 2020
Käyttöverkot:  2G/3G/4G/5G
Mitat:  164,4 × 75,9 × 8,6 mm
Paino:  190 g
Näyttö:  Super AMOLED, 6,6 tuumaa
Näytön kuvatarkkuus:  720 × 1 600 px
Suoritin:  Qualcomm SM7225 Snapdragon 750G -kahdeksan­ydin­prosessori
Grafiikkapiiri:  Adreno 619
Muisti:  128 Gt
Keskusmuisti:  4, 6 tai 8 Gt
Takakamera:  48 Mpx + 8 Mpx (laajakulma) + 5 Mpx (makro) + 5 Mpx (syvyys)
Etukamera:  20 Mpx
Käyttöjärjestelmä:  Android 10 Q
Akku:  5 000 mAh
Liitännät:  USB-C 2.0
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin
Infobox OKNimi-testi OK: 
Samsung Galaxy A42 5G on Samsungin 2. syyskuuta 2020 julkistama älypuhelin. Suomessa se tuli myyntiin 6. marraskuuta. Puhelimessa on 6,6 tuuman näyttö, kahdeksanydinprosessori ja tuki 5G-verkoille. Tallennustilaa on 128 gigatavua ja keskusmuistia on neljä, kuusi tai kahdeksan gigatavua. Puhelimessa on muistikorttipaikka, joka tukee enintään yhden teratavun microSD-kortteja. Puhelimen pääkameran tarkkuus on 48, laajakulmakameran kahdeksan, makrokameran viisi ja syvyyskameran tarkkuus viisi megapikseliä. Etukameran tarkkuus on 20 megapikseliä. Akun kapasiteetti on 5 000 milliampeerituntia ja se tukee 15 watin latausta. Puhelimessa on Android 10 -käyttöjärjestelmä ja Samsungin One UI -käyttöliittymä. Lisäksi puhelimessa on näytönalainen sormenjälkitunnistin.
Fabianus

| Fabianus |
| --- | --- |

Henkilötiedot
Koko nimi:  Fabianus
Syntynyt: ???? ????
Kuollut: 250 Rooma
Paavi
Paavius alkoi:  236
Paavius päättyi:  250
Edeltäjä:  Anterus
Seuraaja:  Cornelius
Fabianus (k. 20. tammikuuta 250) oli katolisen kirkon johtaja, eli paavi tammikuusta 236 – 20. tammikuuta 250 asti.  Hänen paaviutensa kesti 14 vuotta. Hänet pidätettiin ja mestattiin Deciuksen vainojen alkuvaiheessa vuonna 250 Roomassa.
Espanjalaisessa alttaritaulussa (1475-1500) Fabianus ja Pyhä Sebastian (sama muistopäivä).
Fabianuksen aikalainen Cyprianus kuvaa häntä vertaansa vailla olevaksi mieheksi, joka eli hyvän ja puhtaan elämän.
Aiheesta muualla

Kuvia tai muita tiedostoja aiheesta Fabianus Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Pyhä Anterus | Paavi | Seuraaja: Pyhä Cornelius |
Eskobar

| Eskobar |
| --- | --- |
 Eskobarin jäsenet Jocke Brunnberg, Daniel Bellqvist, Frederik Zäll
Tiedot
Toiminnassa:  1995– 
Tyylilaji:  Pop
Kotipaikka:  Åkersberga, Ruotsi
Jäsenet:  Daniel Bellqvist Frederik Zäll Jocke Brunnberg
Entiset jäsenet:  Staffan Atling Robert Birming
Levy-yhtiö:  Gibulshi Records
Aiheesta muualla
Kotisivut
Infobox OKNimi-testi OK: 
Eskobar on Ruotsin Åkersbergasta kotoisin oleva indie rock -yhye. Yhtye perustettiin vuonna 1996 ja sen jäseniin kuuluvat Daniel Bellqvist (laulu), Frederik Zäll (kitara) ja Jocke Brunnberg (rummut).
Eskobar sai ensimmäisen levysopimuksensa lähetettyään kolme demoa V2 Music -levy-yhtiölle, joka aiemmin oli tuottanut mm. Mobyn ja The White Stripesin levyjä. Eskobarin ensimmäinen single, On A Train, julkaistiin marraskuussa 1999 ja albumi 'Til We're Dead maaliskuussa 2000. Yhtyeen jäsenillä oli hankaluuksia keksiä yhtyeelle nimi ennen levyn julkaisua, kunnes eräs heidän ystävistään kysyi apua tuntemaltaan amerikkalaiselta managerilta ja tämä ehdotti nimeä Escobar. Yhtye muutti nimessä esiintyvän c-kirjaimen k:ksi, mutta otti sen lopulta käyttöönsä.
Vuodesta 2006 Eskobar on tuottanut albuminsa itse perustamallaan levy-yhtiöllä Gibulchi Records.
Diskografia > Albumit

Til We're Dead (2000)
There's Only Now (2001)
A Thousand Last Chances (2004)
Eskobar (2006)
Death in Athens (2008)
Live (2015)
Magnetic (2016)
Diskografia > Singlet

On a Train (1999)
Good Day for Dying (2000)
Tumbling Down (2000)
Counterfeit EP (2000)
Tumbling Down (Dead Mono Version) (2001)
Into Space (2001)
Tell Me I'm Wrong (2001)
Someone New (Heather Novan kanssa) (2002)
On the Ground (2002)
Move On (2002)
Love Strikes (2003)
Bring the Action (2004)
You Got Me (2004)
Even If You Know Me (2005)
Persona Gone Missing (2006)
Devil Keeps Me Moving (2006)
Whatever This Town (2006)
As the World Turns (2008)
Halleluja New World (2008)
Untrap Yourself (2014)
The Starlight EP (2015)
You're My Choice (2016)
Ask Yourself (2017)
The Longest Journey (2017)
The Break Up EP (2018)
Aiheesta muualla

Eskobarin viralliset sivut
Elizabeth L. Gardner

| Elizabeth L>  Gardner |
| --- | --- |
 Gardner WASP:n palveluksessa Martin B-26 Marauder -pommikoneen ohjaimissa.
Henkilötiedot
Syntynyt: 1921
Kuollut: 22. joulukuuta 2011 (90 vuotta) New York, New York, Yhdysvallat
Kansalaisuus:   Yhdysvallat
Ammatti:  lentäjä
Sotilashenkilö
Palvelusmaa(t):  Yhdysvallat
Palvelusvuodet:  1943–1944
Taistelut ja sodat:  toinen maailmansota
Joukko-osasto:  Women Airforce Service Pilots
Elizabeth L. Gardner (1921 – 22. joulukuuta 2011 New York, New York, Yhdysvallat) oli yhdysvaltalainen lentäjä. Hän kuului toisen maailmansodan aikana Women Airforce Service Pilots -järjestöön, joka lensi Yhdysvaltain armeijan ilmavoimien lentokoneita muissa kuin taistelutehtävissä. Hänet tunnetaan erityisesti sodan aikaisesta valokuvasta, jossa hän nojaa ulos Martin B-26 Marauder -pommikoneen ohjaamon ikkunasta.
Varhaiset vuodet

Vuonna 1921 syntynyt Gardner vietti lapsuutensa Rockfordissa, Illinois’ssa ja valmistui vuonna 1939 Rockford High Schoolista. Hän oli kolmilapsisen perheen esikoinen. Gardner oli hyvä opiskelija ja piti tenniksen pelaamisesta. High schoolista valmistuttuaan hän opiskeli kaksi vuotta collegessa Jacksonvillessä pääaineenaan englannin kieli. Hän teki kolmea osa-aikatyötä ennen kuin sai paikan sihteerinä.
Sotavuodet WASP:ssä

Japanin hyökättyä Pearl Harboriin joulukuussa 1941 Gardner päätti, ettei aio istua koko sotaa kirjoituskoneen ääressä. Hän seurusteli tuolloin lentojoukkoihin halunneen pojan kanssa ja päätti itsekin osallistua yksityislentäjän lupakirjaa varten vaadittavalle teoriakurssille. Sen läpäistyään hän aloitti keväällä 1942 työt Piper Aircraftin tehtaalla Pennsylvaniassa, koska siellä työskennellessään hän sai liittyä lentokerhoon, jonka kautta hän sai edullisia lentotunteja.
Gardner haki lupakirjan saatuaan Women Airforce Service Pilots -järjestöön, joka lensi Yhdysvaltain armeijan ilmavoimien lentokoneita muissa kuin taistelutehtävissä. Hänet kutsuttiin haastatteluun ohjelman johtaja Jacqueline Cochranin toimistoon New Yorkiin, ja hyväksynnän saatuaan ja lääkärintarkastuksen läpäistyään hänet kutsuttiin koulutukseen huhtikuussa 1943. Kuusi kuukautta kestäneen koulutuksen jälkeen hän sai WASP:n merkkinsä Cochranilta itseltään. Peruskoulutuksen jälkeen hän sai kolmen kuukauden tyyppikoulutuksen B-26 Marauder -pommikoneeseen ja siirtyi sen jälkeen palvelemaan Texasiin.
WASP:ssä palvellessaan Gardnerista otettiin valokuva, jossa hän nojaa ulos Marauder-pommikoneen ikkunasta ja katsoo kameraan hymyillen. Kuvaa on pidetty yhtenä Yhdysvaltain kotirintamalla sodan aikana palvelleiden naisten keskuudessa vallinneen hengen symboleista.
Sodan jälkeen

WASP:n joulukuussa 1944 tapahtuneen lakkauttamisen jälkeen Gardner jatkoi työskentelyä Piper Aircraftilla. Hän oli mukana tehtaan PR-osaston toiminnassa ja kirjoitti muun muassa puheita tehtaan perustaja William T. Piperille. Myöhemmin hän myös edusti tehdasta puhujana puolustusministeriön ja toisten ilmailualan yritysten tilaisuuksissa.
Gardner työskenteli myös koelentäjänä General Textile Millsin hankkeessa, jonka tarkoituksena oli kehittää pelastusvarjo lentokoneille. Hän pääsi vuonna 1946 valtakunnallisiin uutisiin, kun hänen koekäyttämänsä lentokoneen pelastusvarjo ei auennut ja hän joutui hyppäämään koneesta omalla laskuvarjollaan. Myöhemmin hän työskenteli ohjelmoijana Simon & Schuster -kustannusyhtiössä.
Gardner kuoli New Yorkissa 90-vuotiaana 22. joulukuuta 2011. Taiteilijat Jenny Roesel Ustick ja Atalie Gagnet maalasivat vuonna 2019 muraalin Gardnerista osana Rockfordissa järjestettyä muraalifestivaalia.
Aiheesta muualla

Kuvia tai muita tiedostoja aiheesta Elizabeth L. Gardner Wikimedia Commonsissa
Kuvia Gardnerista WASP:n virallisessa arkistossa
Gardnerin kuva osana WASP:n historiaa muistavaa lavaa vuonna 2014 Kaliforniassa järjestetyssä paraatissa.
Eebenpuukasvit

| Eebenpuukasvit |
| --- | --- |
 Sansibarineebenpuu (Diospyros mespiliformis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Ericales
Heimo::  Eebenpuukasvit Ebenaceae  Gürke
luokitusjärjestelmä::  APG III
Synonyymit
 Diospyraceae Vest  Guaiacanaceae Juss., nom. illeg.  Lissocarpaceae Gilg, nom. cons. 
Suvut
 Diospyros – eebenpuut  Euclea  Lissocarpa  Royena 
Katso myös
   Eebenpuukasvit Wikispeciesissä   Eebenpuukasvit Commonsissa 
Infobox OKNimi-testi OK: 
Eebenpuukasvit (Ebenaceae) on kukkivien kasvien heimo. Siihen kuuluu neljä sukua ja noin 548 lajia. Eebenpuukasvit ovat lähinnä tropiikin puita ja pensaita, mutta myös joitakin lauhkean vyöhykkeen puita. Heimoon kuuluu useita hedelmäpuita ja muita hyötykasveja, tunnetuimpana kaki eli persimoni (Diospyros kaki).
Tuntomerkit

Eebenpuukasvit ovat puita tai pensaita. Lehdet ovat yleensä vuorottelevat, joillakin lajeilla vastakkaiset. Lehdet ovat korvakkeettomia ja muodoltaan yksinkertaisia, laidoiltaan ehyitä. Kukat ovat säteittäin symmetrisiä, yleensä yksineuvoisia, harvoin kaksineuvoisia. Hedekukat ovat yleensä viuhkotyyppisissä kukinnoissa, emikukat yksittäin. Sekä verholehtien että terälehtien määrä vaihtelee kolmesta seitsemään. Heteitä on yleensä enemmän kuin terälehtiä. Emin sikiän on kehänpäällinen ja 2–16-onteloinen. Emivartaloita on kahdesta kahdeksaan kappaletta. Hedelmä on tyypiltään marja.
Levinneisyys

Eebenpuukasveja esiintyy luonnonvaraisena Pohjois-Amerikassa, Etelä-Amerikassa, Afrikassa, Aasiassa, Australiassa ja Polynesiassa. Suurin lajirunsaus on trooppisilla alueilla, mutta lajeja kasvaa myös subtrooppisilla ja lauhkeilla vyöhykkeillä.
Luokittelu

Eebenpuukasvien läheisin sukulainen on esikkokasvien (Primulaceae) heimo, jonka kanssa ne muodostavat yhteisen kladin Ericales-lahkossa. Kladin ominaisuuksiin kuuluvat hyvin kehittynyt verhiö- tai teriötorvi ja kaksikalvoiset siemenaiheet, joiden sisäkalvo on ulkokalvoa paksumpi.
Eebenpuukasvien heimo jaetaan kahteen alaheimoon:
Luokittelu > 1. Lissocarpoideae Wallnöfer

Alaheimossa on vain suku Lissocarpa, jonka kahdeksan lajia kasvaa usealla erillisalueella trooppisen Etelä-Amerikan pohjois- ja länsiosissa. Kasvit ovat karvattomia. Kukat ovat yksineuvoisia ja sijaitsevat kaksikotisesti yksittäin tai ryhminä lehtihangoissa. Niissä on isot suojuslehdet. Kukat ovat neljä- tai viisilukuisia, ja teriössä on usein kahdeksanliuskainen lisäteriö (corona). Hedekukissa on kahdeksan hedettä, joiden palhot ovat tyvestään yhtyneitä. Emikukkien sikiäin on kehänalainen ja koostuu neljästä emilehdestä. Luotti on nuijamainen, kärjestä karvainen. Marjassa on yksi tai kaksi siementä, joiden endospermi on hyvin kova ja sirkkalehdet lehtimäiset.
Luokittelu > 2. Ebenoideae Thorne & Reveal

Alaheimo koostuu kolmesta suvusta ja 540 lajista, joista valtaosa eli yli 500 on eebenpuita (Diospyros). Alaheimo on levinnyt enimmäkseen tropiikkiin.
Alaheimon kasvien sekundaarisia aineenvaihduntatuotteita ovat mm. saponiinit, eräät triterpeenit ja flavonolit. Kasveissa on yleisesti erityssoluja ja solukarvoja. Kärkisilmu kuolee ja kasvu jatkuu hankasilmuista. Lehdet ovat tavallisesti kahdessa rivissä, joskus vastakkain tai kierteisesti. Kukinto on viuhkomainen ja lyhytlapakkoinen. Kukat ovat 3–7-lukuisia, ruukkumaisia tai kellomaisia, melko pieniä ja yksineuvoisia. Kukissa voi olla mesiäinen. Hedekukissa on tavallisesti 12–20 usein karvaista hedettä, harvemmin niitä on vähintään kolme tai paljon. Emikukissa on tavallisesti toimimattomia joutoheteitä ja kahdesta kahdeksaan emilehden muodostama yhdislehtinen sikiäin, jonka lokerot ovat usein jakautuneet. Luotit ovat hieman laajentuneet. Hedelmä on usein laajentuneen verhiön suojaama. Siemenissä on usein kirjava melko kova endospermi, ja siemenkuori on joskus limautuva.
Luokittelu > Suvut

Diospyros – eebenpuut
Euclea
Lissocarpa
Royena
Käyttö

Useista eebenpuulajeista (Diospyros) saadaan eebenpuuksi kutsuttua arvostettua puutavaraa. Eebenpuu on tiheää, kovaa ja väriltään hyvin tummaa. Lisäksi saman suvun lajit tuottavat syötäviä hedelmiä. Varsinkin kakia (Diospyros kaki) ja lajia Diospyros digyna kasvatetaan hedelmäpuina.
Kuvia

Kaki (Diospyros kaki)
Euclea racemosa
Fossiillinen Royena graeca
Eevi Teittinen

Eevi Emma Ilona Teittinen (s. 28. huhtikuuta 1989 Kotka) on suomalainen fitness-urheilija ja personal trainer. Hän voitti Suomen mestaruuden ensimmäisissä SM-kisoissaan lokakuussa 2015 lajinaan bikini fitness (alle 160-senttisten sarja), ja sai edustuspaikan Suomen MM-kisajoukkueeseen.
Hän seurusteli suomalaisen rap-artisti Uniikin kanssa. Uniikki kosi Eeviä Blockfest-festivaaleilla keikkansa aikana elokuussa 2015. Kesällä 2016 Eevi ja Uniikki erosivat. Teittinen asuu avoliitossa UFC-ottelija Teemu Packalénin kanssa ja heidän on määrä saada lapsi loppuvuodesta 2021.
Teittinen on suosittu bloggaaja ja hänen Instagram-tilillään on yli 100 000 seuraajaa helmikuussa 2017. Hän osallistui Fitnesspäiväkirjojen toiselle tuotantokaudelle, joka esitettiin keväällä 2016. Keväällä 2017 Teittinen kilpaili Tanssii tähtien kanssa -ohjelman kymmenennellä tuotantokaudella. Parinsa Jani Rasimuksen kanssa hän putosi juuri ennen finaaleja ja he sijoittuivat neljänneksi.
TV Ohjelmat

| Ohjelma | Vuosi | Kanava |
| --- | --- | --- |
| Fitnesspäiväkirjat | 2015 | AVA |
| Tanssii tähtien kanssa | 2017 | MTV3 |
| Fort Boyard Suomi | 2018 | MTV |
| Selviytyjät Suomi | 2019 | Nelonen |
Aiheesta muualla

Eevi Teittisen blogi Fitfashion-blogipalvelussa (Arkistoitu – Internet Archive)
Esittely Fitnesspäiväkirjojen ohjelmasivulla (Arkistoitu – Internet Archive)
Eero Haapala (jalkapalloilija)

Eero Mikael Haapala (s. 28. huhtikuuta 1996 Helsinki) on suomalainen jalkapalloilija, joka edustaa kaudella 2017 Uudenmaan Nelosessa pelaavaa FC Espoon reservijoukkuetta. Hän on pelipaikaltaan keskuspuolustaja.
Haapala on aiemmin urallaan pelannut kasvattajaseuransa FC Hongan riveissä muun muassa Veikkausliigaa.
Varhainen ura

Haapala aloitti uransa espoolaisessa FC Kasiysissä 6-vuotiaana. Pelattuaan seurassa kaksi vuotta hän siirtyi FC Honkaan.
FC Honka

Haapala edusti juniorivuosinaan FC Honkaa muun muassa B- sekä A-poikien SM-sarjoissa. Lisäksi hän pelasi Kakkosta Pallohongan paidassa kausina 2013–2015.
Pääsarjatasolla Haapala debytoi 31. elokuuta 2014 kotiottelussa Vaasan Palloseuraa vastaan. Ottelu päättyi FC Hongan 1–2-tappioon, ja Haapala pelasi ottelussa 44 minuuttia.
Haapala pääsi edustusjoukkueen mukaan toistamiseen 14. syyskuuta Rovaniemen Palloseuran vieraana. Rovaniemen keskuskentällä pelattu ottelu päättyi isäntien 2–1-voittoon. Haapala vaihdettiin ottelussa kentälle ensimmäisen puoliajan loppupuolella.
FC Honka sijoittui Veikkausliigassa 11:ksi, ja säilytti sarjapaikkansa. Seuralla ei kuitenkaan ollut resursseja hakea liigalisenssiä ensi kaudelle, ja FC Hongan edustusjoukkueen vuodet Veikkausliigassa päättyivät. Edustusjoukkue aloitti kauden päätteeksi yhteistyön liikuntapalveluyritys Esportin kanssa, ja sai farmijoukkueensa sarjapaikan Kakkosesta seuraavalle kaudelle.
Kaudella 2015 Haapala esiintyi neljässä edustusjoukkueen ottelussa, joista kolmessa hän pelasi täydet minuutit. Kausi päättyi espoolaisten osalta suureen pettymykseen, sillä ylivoimaisesta lohkovoitostaan huolimatta joukkue hävisi Ykkösen nousukarsinnassa Kokkolan Palloveikoille yhteismaalein 1–2.
Haapala teki todellisen läpimurron edustusmiehistöön kaudella 2016. Hän pelasi kahdeksassa Kakkosen ottelussa, ja viimeisteli niissä kaksi maalia. Kausi jäi kuitenkin lyhyeksi, sillä Haapala aloitti varusmiespalveluksen Kaartin jääkärirykmentissä 4. heinäkuuta 2016, eikä pelannut sittemmin edustusjoukkueen otteluissa.
FC Espoo

Haapala siirtyi FC Espoon reservijoukkueeseen tammikuussa 2017. Hän on pelannut Uudenmaan Nelosessa 12:ssa sarjaottelussa, ja onnistunut maalinteossa kahdeksan kertaa.
Muuta

Haapala edusti Kaartin jääkärirykmenttiä sotilaiden SM-kilpailuissa Tampereella 23.–26. elokuuta 2016. Kaartin jääkärirykmentti voitti turnauksen finaalissa Karjalan lennoston lukemin 2–0, ja juhli kultaa häviämättä otteluakaan.